T. Cabaj, poslanec: (2001-12-11):
J. Migaš, predseda NR SR: Panie poslankyne, páni poslanci, hlasujeme o tom, aby sme prerušili rokovanie o tomto bode programu. Hlasujeme. Hlasujeme o prerušení rokovania o tomto bode programu. Hlasujeme. (Ruch v sále.) Hlasujeme o prerušení tohto bodu. Hlasujeme. Spravodajca navrhol prerušiť rokovanie o tomto bode programu. Hlasujeme. (Hlasovanie.) Prítomných je 87 poslancov, za návrh 35, proti 19, zdržalo sa 27, nehlasovalo 6. Panie poslankyne, páni poslanci, poprosil by som, aby prišiel do Národnej rady podpredseda vlády, ktorý bol navrhovateľom, a po prestávke budeme pokračovať. Panie poslankyne, páni poslanci, aby som zracionalizoval postup pri rokovaní Národnej rady po tomto bode bude prestávka, budeme rokovať s podpredsedom vlády. Odporúčal by som teraz, aby sme zaradili ďalšie body na rokovanie a potom by sme urobili tajné hlasovanie o voľbe viceguvernéra Národnej banky a tento bod by sme prerokovali s podpredsedom vlády a potom by sme sa vrátili k samotnému hlasovaniu. Panie poslankyne, páni poslanci, v mene poslaneckých klubov SDK, SDĽ, SMK, SOP-ĽDU-Strana zelených, KDH navrhujem do programu 53. schôdze zaradiť body. Po prvé, návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 312/1993 Z. z. o spotrebe daní z tabaku a tabakových výrobkov v znení neskorších predpisov a ktorým sa mení zákon č. 238/ 2001 Z. z. colný zákon, tlač 1208, s tým, že ihneď po vyslovení súhlasu Národnej rady s návrhom na skrátené legislatívne konanie pristúpime k prvému čítaniu o uvedenom vládnom návrhu zákona. Ďalej predkladám návrh na vyslovenie súhlasu Národnej rady Slovenskej republiky s vypovedaním dohovoru Medzinárodnej organizácie práce o nočnej práci žien zamestnaných v priemysle č. 89 /1948 Slovenskou republikou a návrhu na vyslovenie súhlasu Národnej rady Slovenskej republiky s ratifikáciou dohovoru Medzinárodnej organizácie práce o nočnej práci č. 171 z roku 1990 Slovenskou republikou, tlač 1202, druhé čítanie a tretie s tým, že tento bod programu prerokujeme po prerokovaní návrhu rozpočtov Sociálnej poisťovne a Národného úradu práce. Ďalej navrhujem rokovať o uznesení Národnej rady Slovenskej republiky k žiadosti prednostu Krajského úradu v Bratislave o umiestnenie orgánov a sídla Bratislavského samosprávneho kraja v budove kongresového centra Národnej rady Slovenskej republiky na Župnom námestí č. 12 v Bratislave, tlač 1248. O tomto návrhu poslaneckých klubov dávam hlasovať. Prezentujme sa a hlasujme, panie poslankyne, páni poslanci o uvedenie návrhu, ktoré som teraz predniesol. Hlasujeme. Hlasujeme o doplnení uvedených bodov do programu. Hlasujeme. Prezentácia. Hlasujeme o doplnení programu 53. schôdze o bod 1, 2 a 3, ktoré som uviedol pred chvíľou. Hlasujeme. Prezentácia. (Hlasovanie.) Prítomných je 70 poslancov. Málo, panie poslankyne, páni poslanci. O týchto mojich návrhoch budeme hlasovať neskôr, pretože nie je prítomný dostatočný počet poslancov. Panie poslankyne, páni poslanci, nebola Národná rada uznášaniaschopná. Čiže ja hlasovanie o týchto bodoch zopakujem. Panie poslankyne, páni poslanci, teraz by sme pristúpili k tajnému hlasovaniu o návrhu vlády na vymenovanie viceguvernéra Národnej banky Slovenska, tlač 1270 . Dovoľte mi pripomenúť, že na hlasovacom lístku máte uvedené, hlasujem za návrh, proti návrhu a zdržiavam sa hlasovania. Svoju voľbu vyjadríte tak, že na hlasovacom lístku pri mene a priezvisku kandidáta zakrúžkujete tú alternatívu, za ktorú hlasujete, za, proti a zdržiavam sa. Hlasovací lístok sa neupravuje prečiarknutím alebo iným zásahom do mena a priezviska kandidáta. Prosím overovateľov, aby sa ujali svojej funkcie a dohliadli na priebeh tajného hlasovania. Súčasne ich prosím, aby hlasovali ako prví. Pristúpime k tajnému hlasovaniu. Obraciam sa na poslancov a predsedov klubov vládnej koalície, aby zabezpečili účasť na hlasovaní či už tajnom alebo to, ktoré bude pokračovať po tajnom hlasovaní. Budeme hlasovať o zákone, ktorý sme prerušili, a budeme hlasovať o mojich návrhoch na doplnenie programu. Takže by som bol rád, keby bola účasť poslancov vládnej koalície v primeranom počte. Hlasujeme tajne teraz o viceguvernérovi Národnej banky. (Prerušenie rokovania o 15.40 hodine.) (Pokračovanie rokovania o 16.21 hodine.) J. Migaš, predseda NR SR: Panie poslankyne, páni poslanci, žiadam vás, ktorí ste nehlasovali tajne, aby ste sa dostavili na hlasovanie. Žiadam poslancov, ktorí nehlasovali o viceguvernérovi Národnej banky, aby sa dostavili na hlasovanie. Vážené panie poslankyne, vážení páni poslanci, vyhlasujem tajné hlasovanie za skončené. Panie poslankyne, páni poslanci, teraz pristúpime k vyhláseniu výsledkov tajného hlasovania o voľbe viceguvernéra Národnej banky. Prosím overovateľov, aby spočítali hlasy a vyhotovili zápisnicu. Čiže nech sa páči, je to pripravené, pán poslanec Kužma? Pán poslanec Kužma, sme pripravení, áno? Čiže zápisnica o výsledku tajného hlasovania. Pán poslanec Kužma má slovo. Zatvorte dvere, prosím vás!